Планината в търсене на свобода - Списание 360
Начало Статии Пътуване Планината в търсене на свобода
Като човек, израснал в града на тепетата, някак естествено беше още от малка погледът ми да е отправен нагоре и да се стреми към тези висини.
Казват, тепетата са като гнойни пъпки, но в света на едно дете са си живи планини. И то не само една, а няколко една до друга, гледащи се, и в различните сезони променящи се. Стоиш си долу и си казваш: ейй, колко е далече това. Далеч е само докато не направиш първата крачка. Тръгнеш ли, едно е сигурно – все някога ще стигнеш.
И някакви си минути или броени часове могат да те докарат на място, което ти дава абсолютно различна представа, дава ти учестен сърдечен ритъм, дава ти красота, дава ти и онзи така жадуван вкус на свобода. Е, как да спреш да мислиш за това? Който веднъж е изпитал това чувство, някак остава привързан към него до сетни сили. Където и да се озовеш, изправи ли се пред теб планина, в мислите си вече си по склона, катериш стъпка по стъпка, теглото на раницата в един момент се слива с теб и само учестеното дишане и ритъм на сърцето ти показват, че за момент си се изключил от реалността, от света на проблемите и си някъде горе, носейки се по линията на земята към върха.
Двойна експозиция на изгрев и залез от Кончето